Cocosak

Cocosak edo Keeling uharteak, administratiboki Cocos uharteetako Lurraldea (ingelesez: Territory of Cocos (Keeling) Islands) burujabetasun gabeko Australiako lurraldea da.

Hiriburua West Island da.

Klima 

Cocos uharteek bi urtaro dituzte:
 Haizaroa: apirila/maiatzatik iraila/urriaraino.
 Barealdiaroa: azaroatik apirileraino.

Uztaila da euri gehien egiten duen hilabetea.

Historia 

Cocosak ikusteko lehendabiziko europarra William Keeling kapitaina zen 1609an, baina 1826an Alexander Hare ailegatu zen arte ez zituzten biztanlerik.

Clunies-Ross enpresak, XIX. mendeko hasieran John Clunies-Ross eskoziarrak sortua, 1878 eta gero benetako uhartediaren jabea zen. Hori zela eta, Victoria I.ak Clunies-Ross familiari 1886an kopra uztaitzeko uharteak eman zizkion, lurra publiko izaten jarraitu arren.

Bigarren Mundu Gerran, 1942 eta 1944 artean uharteak Japoniak erasoak ziren.

1955an Erresuma Batuak, behin Singapur eta Malaysia independenteak izan, Cocos uharteak Australiari eman zizkion. Clunies-Ross enpresak kopra ekoizteari ekin zion, 1978an Australiarekin ituna sinatu arte.

1984an, referendumaren bitartez, biztanleek Australiarekin batzea eta australiar nazionalitatea izan erabaki zituzten.

2001eko abenduan, West uharteak biztanleria bikoiztu zuen Sri Lankatik etorritako etorkinei esker. Aurretik, Home uhartea malaysiarrez beteta zegoen eta West australiarrez.

Evan Williams, 2003ko urrian, Cocos uharteetako administratzaile bihurtu zen, 2006ko urtarrilera arte, Neil Lucas, Christmas uharteko administratzailea lurralde bien administratzaile bihurtu zenean.

Geografia 

Uharteek 14,2 km² area dute. Cocos (Keeling) uharteak Indiako ozeanoaren erdian daude, Perthetik 2.750 kilometrotara ipar-ekialderantz, eta Christmas uhartetik 900 kilometrotara hego-ekialderantz. 27 uharteko multzoan bi baino ez dituzte biztanlerik: Home Island eta West Island, hauetako koordenadetan kokaturik . Hiriburua West Island du.

Hauxe da Cocos (Keeling) uharteen zerrenda:

Erreferentziak

Kanpo estekak 
  Cocos (Keeling) uharteen webgune ofiziala
  Cocos (Keeling) uharteen historia

Australiako estatuak
Indiako ozeanoko uhartediak
Australiako uharteak
Britainiar agintea Singapurren